রাত ৯টার পর স্বাভাবিক দক্ষিণেশ্বর-কবি সুভাষের মেট্রো পরিষেবা

কলকাতা: ভর সন্ধ্যায় ব্যাহত মেট্রো (Kolkata Metro) পরিষেবা। সোমবার সন্ধ্যায় এসপ্ল্যানেড স্টেশনে মেট্রোর (Esplanade Metro ) লাইনে ঝাঁপ দিয়ে আত্মহত্যার চেষ্টার ঘটনা ঘটে। যার জেরে সপ্তাহের প্রথম কাজের দিনে আংশিক স্তব্ধ হয়ে পড়ল কলকাতা মেট্রোর ব্লু লাইনের (Kolkata Metro Blue Line) পরিষেবা। অফিস ফেরতের যাত্রীদের ভোগান্তিতে পড়তে হল। প্রায় ঘণ্টা খানেকে বন্ধ ছিল দক্ষিণেশ্বর থেকে কবি সুভাষ এর পরিষেবা। ঘন্টাখানেক পর দক্ষিণেশ্বর থেকে কবি সুভাষ এর পরিষেবা স্বাভাবিক হয়।

আরও পড়ুন: বিধানসভায় মুখোমুখি মমতা-শুভেন্দু! কী কথা হল দু’জনের?

মেট্রো কর্তৃপক্ষ জানিয়েছেন, সোমবার সন্ধ্যা ৭টা ৫৬ মিনিট নাগাদ এসপ্ল্যানেড মেট্রো স্টেশনে এক ব্যক্তি আত্মহত‍্যার চেষ্টা করেন। এর পরেই ওই ব্যক্তিকে উদ্ধার করতে বিদ্যুৎসংযোগ বিচ্ছিন্ন করা হয় তৃতীয় লাইনে। যার জেরে ময়দান থেকে সেন্ট্রাল পর্যন্ত পরিষেবা বন্ধ রাখা হয়। ময়দান থেকে কবি সুভাষ এবং সেন্ট্রাল থেকে দক্ষিণেশ্বর পর্যন্ত পরিষেবা চালানো হয়। এর জেরে অফিস ফেরত যাত্রীদের ভোগান্তিতে পড়তে হয়। বাধ্য হয়ে অনেকেই বিকল্প ফিরতি পথ বেছে নিতে হয়। পরে রাত ৯টা নাগাদ সম্পূর্ণ পথে মেট্রো চলাচল শুরু হয়।